title: 2012/562/ES: 2012 m. gegužės 10 d. Europos Parlamento sprendimas dėl Europos Sąjungos įstaigų vertimo centro 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos Sąjungos įstaigų vertimo centro 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/141

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos įstaigų vertimo centro 2010 finansinių metų biudžeto įvykdymo patvirtinimo
   (2012/562/ES)
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2010 finansinių metų metinių finansinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7–0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (3), ir ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0125/2012),

               1.

               patvirtina Europos Sąjungos įstaigų vertimo centro direktoriui, kad Centro 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos įstaigų vertimo centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 117.

      (2)  OL L 248, 2002 9 16, p. 1.

      (3)  OL L 314, 1994 12 7, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos Sąjungos įstaigų vertimo centro 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos Sąjungos įstaigų vertimo centro 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos Sąjungos įstaigų vertimo centro 2010 finansinių metų metinių finansinių ataskaitų kartu su Centro atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7–0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (3), ir ypač į jo 14 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7–0125/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos Sąjungos įstaigų vertimo centro (toliau – Centras) 2010 finansinių metų metinės finansinės ataskaitos yra patikimos ir pagal jas atliktos finansinės operacijos yra teisėtos ir tvarkingos,

                  B.

                  kadangi Parlamentas 2011 m. gegužės 10 d. patvirtino Centro direktoriui, kad Centro 2009 finansinių metų biudžetas įvykdytas (5), ir kadangi savo prie sprendimo dėl biudžeto įvykdymo patvirtinimo pridėtoje rezoliucijoje, be kita ko, ragino Centrą:

                              —

                              toliau gerinti savo veiklos vertinimą tobulinant strateginių veiksmų ir veiksmų, numatytų jo metinėje darbo programoje, sąsajas ir peržiūrint veiklos stebėsenos rodiklius, kad būtų laikomasi SMART kriterijų,

                              —

                              imtis veiksmingesnių priemonių nuolatiniam savo biudžeto perviršio augimui sustabdyti; 2009 m. šis perviršis sudarė 24 000 000 EUR, 2008 m. jis buvo 26 700 000 EUR, 2006 m. –16 900 000 EUR, 2005 m. –10 500 000 EUR ir 2004 m. –3 500 000 EUR,

                              —

                              informuoti biudžeto įvykdymą tvirtinančią instituciją apie žingsnius, kurių imtasi siekiant, kad kaupiamosios apskaitos sistema (ABAC) veiktų efektyviai,

                  C.

                  kadangi galutinis Centro 2010 m. biudžetas sudarė 55 928 077 EUR, palyginti su 62 630 000 EUR 2009 m., t. y. sumažėjo 11,98 %,

                  D.

                  kadangi vertimų kiekis 2010 m. buvo didžiausias nuo Centro įsteigimo, ir išverstų puslapių skaičius padidėjo 20,1 %, palyginti su 2009 m.,

         Biudžeto ir finansų valdymas

                  1.

                  pažymi, remdamasis Centro metinės veiklos ataskaita (MVA) ir jo 2010 finansinių metų metinėmis finansinėmis ataskaitomis, kad pradinis Centro biudžetas (sudaręs 48 100 000 EUR) taisytas ir pateikti du taisomieji biudžetai; visų pirma pažymi, kad šiais dviem taisomaisiais biudžetais siekta dviejų tikslų:

                              —

                              įtraukti ankstesnių metų biudžeto perteklių (24 000 000 EUR), kad būtų galima sumokėti darbdavio mokamas pensijų įmokas Komisijai už 1998–2009 m. laikotarpį, iš viso 18 400 000 EUR sumą, ir grąžinti didžiausiai pagal 2009 m. ekonominės veiklos rezultatus Centro paslaugomis besinaudojančiai agentūrai, Vidaus rinkos derinimo tarnybai, 6 121 255 EUR sumą,

                              —

                              pakeisti biudžeto balansą 8 000 000 EUR suma po to, kai labai padidėjo klientų užsakymų prognozės;

                  2.

                  remdamasis Centro MVA pripažįsta, kad dėl didesnio bendro 2010 m. išverstų puslapių skaičiaus agentūros pajamos 2010 m. išaugo iki 51 200 000 EUR, t. y. padidėjo 13,71 %, palyginti su 2009 m.; atkreipia dėmesį į tai, kad, vadovaujantis MVA, Centro biudžeto išlaidų vykdymas išaugo iki 43 040 000 EUR, t. y. 86,79 % asignavimų, taigi padidėjo 18,27 %, palyginti su 2009 m.;

                  3.

                  primena, kad pagal steigimo Reglamento (EB) Nr. 2965/94 10 straipsnį Centro biudžete nurodytos įplaukos ir išlaidos turi būti subalansuotos; pažymi, kad 2010 finansiniais metais Centro sukauptas 2009 m. perviršis siekė 24 000 000 EUR; vis dėlto pabrėžia, kad pervedęs lėšas į Sąjungos pensijų sistemą ir grąžinęs savo klientams grąžintinas sumas Centras iš esmės pajėgė sumažinti minėtą perviršį iki 9 200 000 EUR; be to, palankiai vertina tai, kad Centro valdyba 2011 m. nusprendė panaudoti šiuos 9 200 000 EUR, kad sukurtų rezervą išskirtinėms investicijoms (4 300 000 EUR) ir rezervą kainų stabilizavimui (4 900 000 EUR);

                  4.

                  džiaugiasi, kad išspręstas ilgai trukęs Centro ir Komisijos ginčas dėl darbdavio įmokų į Sąjungos pensijų sistemą;

                  5.

                  džiaugiasi 2011 m. priimtu valdybos sprendimu sukurti 4 300 000 EUR rezervą investicijoms į elektroninio Europos Sąjungos įstaigų vertimo centro (angl. e-CDT) programą, kuri turėtų būti įgyvendinta 2012–2013 m., ir 4 900 000 EUR rezervą kainų stabilizavimui, siekiant kompensuoti galimą įplaukų mažėjimą dėl planuojamo klientų vertimo užsakymų mažėjimo;

                  6.

                  palankiai vertina tai, kad paprašius biudžeto įvykdymą tvirtinančiai institucijai 2010 finansinių metų Centro galutinės metinės ataskaitos paskelbtos Centro interneto svetainėje;

         Viešųjų pirkimų procedūros

                  7.

                  ragina Centrą užtikrinti, kad priimant sprendimus dėl veiklos išlaidų finansavimo būtų laikomasi Finansinio reglamento 60 straipsnio; ypač prašo Centro nustatyti griežtesnę viešųjų pirkimų proceso planavimo kontrolę;

                  8.

                  atsižvelgdamas į MVA, pripažįsta, kad geležinkelių ir jūrų srityse Centras pradėjo taikyti dvi naujas procedūras vertimo ir (arba) tikrinimo paslaugoms teikti;

                  9.

                  taip pat pažymi, kad iš viso buvo pasirašytos 47 pagrindų sutartys;

         Žmogiškieji ištekliai

                  10.

                  pripažįsta, kad atsižvelgiant į tai, jog aštuoniems aukštesniais balais įvertintiems darbuotojams nesuteikta aukštesnė kategorija, kai kitiems tos pačios kategorijos darbuotojams buvo suteikta aukštesnė kategorija, nebuvo laikomasi Tarnybos nuostatų 45 straipsnio, nes iš tiesų priimant galutinį sprendimą dėl aukštesnės kategorijos suteikimo savo nuožiūra atsižvelgta į papildomus aspektus; atkreipia dėmesį į Centro pareiškimą, pagal kurį Vidaus audito tarnyba (VAT) pripažino, kad sprendimai dėl pareigūnų ir laikinųjų darbuotojų karjeros ir paaukštinimo, kuriuos valdyba patvirtino 2008 m. vasario 7 d., buvo įvairiai interpretuojami, ir kad VAT atlikus galutinį „Darbuotojų paaukštinimo įgyvendinimo“ vertinimą, paskelbtą 2010 m. rugsėjo mėn., Centras savo interpretaciją suderino su VAT interpretacija, ir atsisakyta papildomų kriterijų, kurie iš pradžių taikyti paaukštinant;

                  11.

                  be to, pripažįsta, atsižvelgdamas į Centro MVA, kad 2010 m. Centras surengė 22 laikinųjų darbuotojų ir pagal sutartis samdomų darbuotojų atrankos procedūras, taip pat du konkursus į nustatytas pareigas;

                  12.

                  pažymi, kad Centras įdiegė profesinio orientavimo tarnybą, siekdamas nustatyti darbuotojų galimybes ir sudaryti jiems judumo arba orientacijos karjeros klausimais galimybes;

         Veikla

                  13.

                  džiaugiasi, kad vertimų apimties aspektu Centro paslaugos Sąjungos institucijoms išaugo, palyginti su 2009 m., ir būtent išverstų dokumentų skaičius išaugo 20,1 %, nors Centro biudžetas sumažintas 11,98 %, palyginti su praėjusiais metais;

                  14.

                  atsižvelgdamas į Centro MVA pabrėžia, kad 2010 m. pasirašytos sutartys su šešiais naujais klientais, t. y. bendrosiomis įmonėmis Artemis, ENIAC ir NVI, Kuro elementų ir vandenilio bendrąja įmone, Europos prieglobsčio paramos biuru ir Energetikos reguliavimo institucijų bendradarbiavimo agentūra; taip pat užmegzti pirmieji ryšiai su Europos bankininkystės institucija, Europos vertybinių popierių ir rinkų institucija ir Europos draudimo ir profesinių pensijų institucija;

                  15.

                  atsižvelgdamas į Centro MVA, pripažįsta, kad per 2010 finansinius metus apie 55 % visų išverstų puslapių išvertė išorės paslaugų teikėjai; atsižvelgdamas į MVA, pažymi, kad Centras ėmėsi veiksmų siekdamas 2010 m. sustiprinti savo vertimo darbo srauto valdymą ir sujungti Paklausos valdymo ir Laisvai samdomų vertėjų valdymo skyrius; ypač pripažįsta, kad užbaigtas išorės tyrimas dėl Centro ir išorės paslaugų teikėjų atliktų darbų santykio patvirtinimo ir kad buvo patvirtintas Centro naudotas apskaičiavimo modelis;

                  16.

                  teigiamai vertina Centro pastangas gerinti vertimo kokybę; pabrėžia tai, kad iki 2010 m. pabaigos užbaigta 17 terminologijos projektų ir dėl to patobulėjo terminologijos duomenų bazė; remia Centro pastangas rengti mokymus vertėjams, nes tai padeda gerinti jų produktyvumą;

                  17.

                  ragina Centrą analizuoti dabartinį duomenų srautą ir priemones, naudojamas biudžetui planuoti ir kontrolei nustatyti; atsižvelgdamas į tai pabrėžia, kad Centro biudžeto planavimas pagrįstas EXCEL priemonėmis ir vadovu arba sistema, pagrįsta duomenų kontrole, ir dėl to gali atsirasti apskaičiavimo klaidų ir neteisingo išlaidų planavimo ir galiausiai tai gali daryti neigiamą poveikį Centro kainų nustatymui;

                  18.

                  ragina Centrą taikyti minimalius reikalavimus informacijai prognozuoti ir stiprinti prognozavimo srities bendradarbiavimą bei mainus su pasirinktais klientais siekiant išvengti pervertintų išlaidų ir kainų;

         Vidaus auditas

                  19.

                  atkreipia dėmesį į tai, kad 2010 m. gruodžio 31 d. 12 labai svarbių VAT rekomendacijų dar nebuvo įgyvendintos; yra susirūpinęs dėl to, kad vėluota įgyvendinti septynias rekomendacijas; ypač pripažįsta, kad šie vėlavimai susiję su šiais svarbiais klausimais:

                              —

                              klientų prognozių kokybe,

                              —

                              informacijos apie 2008 m. veiklą atskleidimu,

                              —

                              vidaus kontrolės sistemos vertinimu;

                        taigi ragina Centrą paaiškinti biudžeto įvykdymą tvirtinančiai institucijai šių vėlavimų priežastis ir ištaisyti padėtį;

                  20.

                  pažymi, kad iš 12 labai svarbių VAT rekomendacijų Centras atmetė rekomendaciją dėl finansinės atskaitomybės; ragina Centrą informuoti biudžeto įvykdymą tvirtinančią instituciją apie šio sprendimo priežastis;

                  21.

                  pažymi, kad VAT atliko išlaidų finansavimo auditą, baigė pradėtą žmogiškųjų išteklių valdymo auditą ir vidaus kontrolės standartų įgyvendinimo auditą, taip pat atliko IT rizikos vertinimą;

                  22.

                  atkreipia dėmesį į Centro MVA duomenis, kad iš paskesnės VAT galutinio audito ataskaitos matyti, jog pateikta 41 rekomendacija, 29 rekomendacijos vis dar buvo įgyvendinamos, 10 – įgyvendinta, dvi rekomendacijos iš dalies priimtos arba nepriimtos;

                  23.

                  patvirtina, kad Vidaus audito skyrius (IAC) surengė oficialias konsultacijas šiais klausimais:

                              —

                              patarimų dėl organizacinės struktūros optimizavimo ir susijusio išlaidų mažinimo,

                              —

                              IT rizikos vertinimo atlikimo koordinavimo,

                              —

                              Centro metinio rizikos valdymo užduoties palengvinimo ir patarimų šia tema,

                              —

                              paramos ir gairių dėl aukštos kokybės audito veiklos;

                  24.

                  atkreipia dėmesį į savo ankstesniuose pranešimuose dėl biudžeto įvykdymo patvirtinimo pateiktas rekomendacijas, kurios nurodytos šios rezoliucijos priede;

                  25.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (6) rezoliucijoje dėl agentūrų veiklos, finansų valdymo ir kontrolės.

         (1)  OL C 366, 2011 12 15, p. 117.

         (2)  OL L 248, 2002 9 16, p. 1.

         (3)  OL L 314, 1994 12 7, p. 1.

         (4)  OL L 357, 2002 12 31, p. 72.

         (5)  OL L 250, 2011 9 27, p. 125.

         (6)  Priimti tekstai, P7_TA(2012)0164 (Žr. šio Oficialiojo leidinio p. 388).

      PRIEDAS

         EUROPOS PARLAMENTO PASTARŲJŲ METŲ REKOMENDACIJOS

                  Europos Sąjungos įstaigų vertimo centras

                  2006

                  2007

                  2008

                  2009

                  Veikla

                  Nepateikta

                              —

                              Tikslai ir veiklos rodikliai dažnai neišmatuojami

                              —

                              pažymi, kad 2007 m. grąžino savo klientui 9 300 000 EUR

                              —

                              IT patobulinimai (FLOSYSWEB)

                              —

                              Pažymi, kad 2008 m. grąžino savo klientui 11 450 000 EUR

                  Ragina Centrą toliau gerinti savo veiklos vertinimą tobulinant strateginių veiksmų ir veiksmų, numatytų jo darbo programoje, sąsajas ir peržiūrint veiklos stebėsenos rodiklius, kad būtų laikomasi SMART kriterijų

                  Biudžeto ir finansų valdymas

                  Nepateikta

                  Programuojant turėtų būti nustatytas aiškus ir nuoseklus ryšys tarp apibrėžtų tikslų ir jiems pasiekti reikalingų biudžetinių išteklių panaudojimo

                              —

                              Reikalauja, kad Centras imtųsi veiksmingesnių priemonių nuolatiniam jo biudžeto perviršio augimui sustabdyti (2008 m. perviršis siekė 26 700 000 EUR, 2006 m. –10 500 000 EUR)

                              —

                              Ragina Komisiją ištirti galimybę dėl Centro turimų grynųjų pinigų: 48 405 006 EUR

                              —

                              Ragina Centrą ateityje teikti savo klientams paslaugas tokia kaina, kuri padengtų sąnaudas

                              —

                              Ragina Centrą sistemingai taikyti savo Finansinio reglamento 8.2 straipsnį, kuriame teigiama, kad „įsipareigojimų asignavimai padengia visas teisinių įsipareigojimų, prisiimtų einamais finansiniais metais, išlaidas“

                              —

                              Reikalauja, kad Centras imtųsi veiksmingesnių priemonių nuolatiniam biudžeto perviršio augimui sustabdyti, šis perviršis daugiausia susijęs su gaunamų klientų prašymų dėl vertimo prognozių netikslumu

                  Žmogiškieji ištekliai

                              —

                              Įdarbinimo procedūrų trūkumai: nėra rašytinių įrodymų, kad esama taisyklių, taikomų vertinant kandidatų bylas

                              —

                              Neišspręstas Centro ir Komisijos konfliktas dėl darbdavio įmokų už darbuotojus dalies

                  Nepateikta

                              —

                              Centras turi tikroviškiau ir efektyviau planuoti įdarbinimo procedūras, siekiant laikytis terminų ir numatyti visus su Centro darbuotojų skaičiaus augimu susijusius poreikius (kiekybiniu ir kokybiniu požiūriais)

                              —

                              Neišspręstas Centro ir Komisijos konfliktas dėl darbdavio įmokų už darbuotojus dalies

                              —

                              Ragina Centrą į darbo vietų aprašymą įtraukti informaciją apie problemiškas funkcijas ir užtikrinti, kad būtų nurodytos visos siekiant išvengti klaidų taikomos kontrolės priemonės

                              —

                              Ragina Centrą atnaujinti mokymų įgyvendinimo taisykles ir nustatyti naują tvarkaraštį

                  Vidaus auditas

                  Nepateikta

                  Nepateikta

                  Nepateikta

                  Ragina Centrą parengti išsamias rašytines procedūras, apibrėžiančias darbuotojų vaidmenis, tvarkaraštį ir darbo krūvį, susijusius su išieškojimų už užsakovams atliktus vertimus vykdomųjų raštų rengimu, tvirtinimu ir registravimu


title: 2011/767/ES: 2011 m. spalio 27 d. Tarybos sprendimas dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo#Europos Sąjungos ir Naujosios Zelandijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą

text:
30.11.2011

               LT

               Europos Sąjungos oficialusis leidinys

               L 317/2

         TARYBOS SPRENDIMAS
   2011 m. spalio 27 d.
   dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo
   (2011/767/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2007 m. sausio 29 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Bulgarijos Respublikai ir Rumunijai;

               (2)

               Komisija vedė derybas vadovaudamasi Tarybos patvirtintais derybų nurodymais;

               (3)

               šios derybos buvo baigtos ir 2010 m. rugsėjo 7 d. parafuotas Europos Sąjungos ir Naujosios Zelandijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas);

               (4)

               Susitarimas buvo pasirašytas Sąjungos vardu 2011 m. balandžio 28 d. su sąlyga, kad jis bus sudarytas vėliau, pagal Tarybos sprendimą 2011/255/ES (1);

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Naujosios Zelandijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas) patvirtinamas Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pateikti Susitarime numatytą pranešimą (2).
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 27 d.

            Tarybos vardu

            Pirmininkas

         J. MILLER

      (1)  OL L 110, 2011 4 29, p. 12.

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      Europos Sąjungos ir Naujosios Zelandijos
      SUSITARIMAS
      pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą
      Pone,
      Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimų joms stojant į Europos Sąjungą, turiu garbės pasiūlyti:

                  1.

                  Europos Sąjunga į savo 27 ES valstybių narių muitų teritorijoje galiojantį įsipareigojimų sąrašą įtraukia šiuos 25 ES valstybėms narėms suteiktų ir taikomų nuolaidų pakeitimus:

                              400 tonų (skerdenos svoris) padidinti Naujajai Zelandijai skirtą kvotą pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 % muito normą;

                              Nustatyti 200 tonų (skerdenos svoris) kvotą erga omnes pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 % muito normą;

                              Pakoreguoti ES tarifinę kvotą „gyvoms avims, išskyrus grynaveislius veislinius gyvūnus“ ir taikyti 10 % muito normą, panaikinant 1 010 tonų kvotą, skirtą Rumunijai, ir 4 255 tonų – Bulgarijai;

                              Pakoreguoti ES tarifinę kvotą „avienai arba ožkienai, šviežiai, atšaldytai arba sušaldytai“ ir taikyti 0 % muito normą, panaikinat 75 tonų kvotą, skirtą Rumunijai, ir 1 250 tonų – Bulgarijai;

                              ES skirtame PPO įsipareigojimų sąraše pakeisti 1 300 tonų ES tarifinės kvotos aukštos kokybės jautienai apibrėžtį tokiu įrašu: „Aukštos kokybės galvijiena, šviežia, atšaldyta ar sušaldyta. Tiekianti šalis – Naujoji Zelandija. Kvotos skyrimui taikomos sąlygos, nustatytos atitinkamose ES nuostatose.“

                  2.

                  Europos Sąjunga taip pat pakeičia aukštos kokybės jautienos apibrėžtį Europos Sąjungos reglamentuose, kuriais taikoma ši kvota, tokiu įrašu: „Atrinkti jautienos gabalai, gauti tik iš ganyklose ganytų veršių arba telyčių, kurių išdarinėtų skerdenų svoris neviršija 370 kilogramų. Skerdenos klasifikuojamos kaip A, L, P, T arba F kategorijos, apipjaustytos iki P kategorijos arba mažesnio riebalų sluoksnio ir jų raumeninis sluoksnis klasifikuojamas kaip 1 arba 2 kategorijos, atsižvelgiant į Naujosios Zelandijos mėsos tarybos taikomą skerdenų klasifikavimo sistemą.“

                  3.

                  Naujoji Zelandija pritaria Europos Sąjungos metodui išlyginti tarifines kvotas siekiant suderinti 25 ES valstybių narių ir Bulgarijos Respublikos bei Rumunijos GATT įsipareigojimus po paskutinės Europos Sąjungos plėtros.

                  4.

                  Konsultacijos, bet kuriai šaliai paprašius, gali vykti bet kuriuo metu dėl visų minėtų klausimų.

            Būčiau dėkingas, jei patvirtintumėte, kad Jūsų Vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudaro Europos Sąjungos ir Naujosios Zelandijos susitarimą pasikeičiant laiškais (Susitarimas).
      Europos Sąjunga ir Naujoji Zelandija viena kitai praneša atlikusios savo vidaus procedūras, būtinas Susitarimui įsigalioti. Susitarimas įsigalioja praėjus 14 dienų po paskutinio pranešimo gavimo.
      Reiškiu Jums didelę pagarbą.

            Europos Sąjungos vardu

      Pone,
      Turiu garbės pranešti, kad gavau šios dienos Jūsų laišką, kuriame rašoma:
      „Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimų joms stojant į Europos Sąjungą, turiu garbės pasiūlyti:

                  1.

                  Europos Sąjunga į savo 27 ES valstybių narių muitų teritorijoje galiojantį įsipareigojimų sąrašą įtraukia šiuos 25 ES valstybėms narėms suteiktų ir taikomų nuolaidų pakeitimus:

                              400 tonų (skerdenos svoris) padidinti Naujajai Zelandijai skirtą kvotą pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 % muito normą;

                              Nustatyti 200 tonų (skerdenos svoris) kvotą erga omnes pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 % muito normą;

                              Pakoreguoti ES tarifinę kvotą „gyvoms avims, išskyrus grynaveislius veislinius gyvūnus“ ir taikyti 10 % muito normą, panaikinant 1 010 tonų kvotą, skirtą Rumunijai, ir 4 255 tonų – Bulgarijai;

                              Pakoreguoti ES tarifinę kvotą „avienai arba ožkienai, šviežiai, atšaldytai arba sušaldytai“ ir taikyti 0 % muito normą, panaikinat 75 tonų kvotą, skirtą Rumunijai, ir 1 250 tonų – Bulgarijai;

                              ES skirtame PPO įsipareigojimų sąraše pakeisti 1 300 tonų ES tarifinės kvotos aukštos kokybės jautienai apibrėžtį tokiu įrašu: „Aukštos kokybės galvijiena, šviežia, atšaldyta ar sušaldyta. Tiekianti šalis – Naujoji Zelandija. Kvotos skyrimui taikomos sąlygos, nustatytos atitinkamose ES nuostatose.“

                  2.

                  Europos Sąjunga taip pat pakeičia aukštos kokybės jautienos apibrėžtį Europos Sąjungos reglamentuose, kuriais taikoma ši kvota, tokiu įrašu: „Atrinkti jautienos gabalai, gauti tik iš ganyklose ganytų veršių arba telyčių, kurių išdarinėtų skerdenų svoris neviršija 370 kilogramų. Skerdenos klasifikuojamos kaip A, L, P, T arba F kategorijos, apipjaustytos iki P kategorijos arba mažesnio riebalų sluoksnio ir jų raumeninis sluoksnis klasifikuojamas kaip 1 arba 2 kategorijos, atsižvelgiant į Naujosios Zelandijos mėsos tarybos taikomą skerdenų klasifikavimo sistemą.“

                  3.

                  Naujoji Zelandija pritaria Europos Sąjungos metodui išlyginti tarifines kvotas siekiant suderinti 25 ES valstybių narių ir Bulgarijos Respublikos bei Rumunijos GATT įsipareigojimus po paskutinės Europos Sąjungos plėtros.

                  4.

                  Konsultacijos, bet kuriai šaliai paprašius, gali vykti bet kuriuo metu dėl visų minėtų klausimų.

            Būčiau dėkingas, jei patvirtintumėte, kad Jūsų Vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudaro Europos Sąjungos ir Naujosios Zelandijos susitarimą pasikeičiant laiškais (Susitarimas).
      Europos Sąjunga ir Naujoji Zelandija viena kitai praneša atlikusios savo vidaus procedūras, būtinas Susitarimui įsigalioti. Susitarimas įsigalioja praėjus 14 dienų po paskutinio pranešimo gavimo.“
      Turiu garbės pranešti, kad mano Vyriausybė pritaria šiam laiškui.
      Reiškiu Jums didelę pagarbą.

            Naujosios Zelandijos Vyriausybės vardu


title: 2013/562/ES: 2013 m. balandžio 17 d. Europos Parlamento sprendimas dėl Europos policijos koledžo 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos policijos koledžo 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/180

         EUROPOS PARLAMENTO SPRENDIMAS
   2013 m. balandžio 17 d.
   dėl Europos policijos koledžo 2011 finansinių metų biudžeto įvykdymo patvirtinimo
   (2013/562/ES)
   EUROPOS PARLAMENTAS,

               —

               atsižvelgdamas į Europos policijos koledžo 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2011 finansinių metų galutinių metinių ataskaitų kartu su Koledžo atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

               —

               atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

               —

               atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

               —

               atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

               —

               atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

               —

               atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo ketvirtąją pažangos ataskaitą,

               —

               atsižvelgdamas į Audito Rūmų ataskaitą dėl Europos policijos koledžo 2010–2014 m. daugiamečio veiksmų plano įgyvendinimo,

               —

               atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo trečiosios pažangos ataskaitos,

               —

               atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;

               —

               atsižvelgdamas į Europos policijos koledžo ataskaitą dėl viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ir jos priedą,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0064/2013),

               1.

               patvirtina Europos policijos koledžo direktoriui, kad Koledžo 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 23.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos policijos koledžo 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos policijos koledžo 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos policijos koledžo 2011 finansinių metų galutinių metinių ataskaitų kartu su Koledžo atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2) (Finansinis reglamentas), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), ypač į jo 16 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

                  —

                  atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

                  —

                  atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

                  —

                  atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

                  —

                  atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

                  —

                  atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo ketvirtąją pažangos ataskaitą,

                  —

                  atsižvelgdamas į Audito Rūmų ataskaitą dėl Europos policijos koledžo 2010–2014 m. daugiamečio veiksmų plano įgyvendinimo,

                  —

                  atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo trečiosios pažangos ataskaitos,

                  —

                  atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;

                  —

                  atsižvelgdamas į Europos policijos koledžo ataskaitą dėl viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ir jos priedą,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0064/2013),

                  A.

                  kadangi Europos policijos koledžas (toliau – Koledžas), įsikūręs Bramshile, buvo įsteigtas Tarybos sprendimu 2000/820/TVR, kuris 2005 m. buvo panaikintas ir pakeistas Tarybos sprendimu 2005/681/TVR;

                  B.

                  kadangi Koledžas įsteigtas 2001 m. ir pagal Finansinio reglamento 185 straipsnio nuostatas pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms skirtas finansinis pagrindų reglamentas;

                  C.

                  kadangi Audito Rūmai ataskaitose dėl Koledžo 2006, 2007 ir 2009 finansinių metų metinių finansinių ataskaitų pateikė nuomonę su išlyga dėl operacijų, atspindimų šiose finansinėse ataskaitose, teisėtumo ir tvarkingumo, nes viešųjų pirkimų procedūros neatitiko Finansinio reglamento nuostatų;

                  D.

                  kadangi Audito Rūmai ataskaitoje dėl Koledžo 2008 finansinių metų metinių finansinių ataskaitų akcentavo savo nuomonę dėl jų patikimumo, nepareikšdami aiškių abejonių, ir pateikė savo nuomonę su išlyga dėl operacijų, atspindimų šiose finansinėse ataskaitose, teisėtumo ir tvarkingumo;

                  E.

                  kadangi Parlamentas 2010 m. spalio 7 d. sprendimu atsisakė patvirtinti Koledžo direktoriui, kad Koledžo 2008 finansinių metų biudžetas įvykdytas (6);

                  F.

                  kadangi 2011 m. gegužės 10 d. sprendimu Parlamentas nusprendė atidėti savo sprendimo, kuriuo patvirtinama Europos policijos koledžo direktoriui, kad Koledžo 2009 finansinių metų biudžetas įvykdytas, priėmimą (7), bet vėliau biudžeto įvykdymą patvirtino 2011 m. spalio 25 d. sprendimu (8);

                  G.

                  kadangi Audito Rūmai ataskaitoje dėl Koledžo 2010 finansinių metų metinių finansinių ataskaitų pirmą kartą nuo tada, kai Koledžas tapo agentūra, pažymėjo, kad gavo pakankamą patikinimą, jog 2008 finansinių metų finansinės ataskaitos yra patikimos, o jose atspindimos operacijos – teisėtos ir tvarkingos;

                  H.

                  kadangi Audito Rūmai pranešė, jog jiems pateiktas pakankamas patikinimas, kad 2011 finansinių metų metinės finansinės ataskaitos patikimos, o visos atliktos operacijos yra teisėtos ir tvarkingos;

                  I.

                  kadangi 2012 m. gegužės 10 d. Parlamentas patvirtino Europos policijos koledžo direktoriui, kad Koledžo 2010 finansinių metų biudžetas įvykdytas (9), ir savo rezoliucijoje, pridedamoje prie sprendimo dėl biudžeto įvykdymo patvirtinimo, inter alia:

                              —

                              paragino Koledžą kasmet teikiamose galutinėse metinėse ataskaitose aiškiai atskirti įvairius Sąjungos įnašo į Koledžo biudžetą komponentus,

                              —

                              paragino Koledžą imtis priemonių, kad panašūs trūkumai, kurių būta rengiant atskirus biudžetus, nepasikartotų ateityje,

                              —

                              priminė, kad galutinių datų nepaisymas yra vienas iš pagrindinių patikimą finansų valdymą trikdančių veiksnių, ir paprašė, kad Koledžas toliau informuotų biudžeto įvykdymą tvirtinančią instituciją apie tai, kaip vykdomas Sprendimas 34/2010/GB,

                              —

                              paragino Koledžą informuoti biudžeto įvykdymą tvirtinančią instituciją apie veiksmingą labai svarbios Vidaus audito tarnybos (VAT) rekomendacijos dėl komandiruočių išlaidų vidaus įrašų išsamumo įgyvendinimą,

                              —

                              paragino Koledžą pateikti Parlamentui naujausią informaciją apie Koledžo valdybos priimtų 16 naujų Komisijos vidaus kontrolės standartų, kuriais pakeisti ankstesni vidaus kontrolės standartai, įgyvendinimo lygį;

                  J.

                  kadangi 2011 m. birželio 30 d. Sprendimu C(2011)4680 Komisija davė sutikimą Koledžui taikyti nuo Reglamento (EB, Euratomas) Nr. 2343/2002 74b straipsnio leidžiančią nukrypti nuostatą;

                  K.

                  kadangi 2011 m. Koledžo biudžetas buvo 8 341 000 EUR – 6,93 % didesnis nei 2010 m. biudžetas, kurį sudarė 7 800 000 EUR;

                  L.

                  kadangi Sąjungos įnašas į 2011 m. Koledžo biudžetą buvo 8 341 000 EUR;

                  M.

                  kadangi Koledžo 2011 m. biudžeto rezultatų sąskaitos likutis buvo teigiamas ir iš viso sudarė 1 358 764,32 EUR,

                  1.

                  mano, kad reikėtų toliau nagrinėti Koledžui ir Europos policijos biurui bendrus elementus ir atsižvelgti į Koledžo 2011 m. paskelbto tyrimo rezultatus (sutartis Nr. CEPOL/CT/2010/002); pažymi, kad 2014 m. kovo mėn. Koledžas paliks dabartines patalpas Bramshile (Jungtinė Karalystė); prašo, kad Komisija parengtų pasiūlymą dėl Koledžo perkėlimo į Hagą (Nyderlandai), kur įsikūręs Europos policijos biuras, siekiant dalytis įranga ir paslaugomis ir pasinaudoti sinergija, nepakenkiant abiejų agentūrų pagrindinių užduočių vykdymui ir autonomijai, ir kad šiuos pasiūlymus patiektų Parlamentui ir Tarybai; pabrėžia, kad nedelsiant priėmus sprendimą dėl Koledžo perkėlimo būtų mažiau netikrumo, dėl kurio gali būti daromas neigiamas poveikis darbuotojams ir įdarbinimo procedūroms;

         Biudžeto ir finansų valdymas

                  2.

                  pažymi, kad Koledžas visą savo 2011 m. biudžetą, kuris siekia 8 341 000 EUR, gavo iš Vidaus reikalų generalinio direktorato;

                  3.

                  atsižvelgdamas į Koledžo galutines finansines ataskaitas pripažįsta, kad 2011 m. pastebėta tokių finansų valdymo trūkumų, kaip mokėjimų panaudojimas pagal netinkamas to paties skyriaus ar antraštinės dalies biudžeto eilutes; ragina Koledžą biudžeto įvykdymą tvirtinančiai institucijai nedelsiant pateikti daugiau informacijos šiuo klausimu, įskaitant informaciją apie atitinkamas sumas ir biudžeto eilutes, taip pat priemones, kurios buvo įgyvendintos siekiant ištaisyti padėtį;

         Į kitą laikotarpį perkelti asignavimai

                  4.

                  pažymi, jog Koledžo 2011 m. metinėje veiklos ataskaitoje (MVA) teigiama, kad paskirta beveik 100 % I antraštinės dalies „Personalas“ įsipareigojimų asignavimų ir panaudota 93,98 % mokėjimų asignavimų;

                  5.

                  atsižvelgdamas į MVA nustato, kad paskirta 99,93 % II antraštinės dalies „Administracinės išlaidos“ įsipareigojimų asignavimų ir panaudota 88,86 % mokėjimų asignavimų;

                  6.

                  pažymi, jog Koledžo 2011 m. MVA teigiama, kad paskirta 93,31 % III antraštinės dalies „Einamosios išlaidos“ asignavimų, kurių visa suma siekė 4 063 000 EUR, palyginti su 99,56 % 2010 m., ir kad panaudota 55,98 % mokėjimų asignavimų, palyginti su 45,20 % 2010 m.;

                  7.

                  atsižvelgdamas į Audito Rūmų ataskaitą pažymi, kad į 2012 m. perkelta 1 772 523 EUR (22 %) asignavimų, iš kurių 208 813 EUR perkelta iš I antraštinės dalies, 47 275 EUR – iš II antraštinės dalies ir 1 516 435 EUR – iš III antraštinės dalies; ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes didelis perkėlimų į kitą laikotarpį lygis rodo biudžeto planavimo ir įgyvendinimo trūkumus ir tai prieštarauja biudžeto metinio periodiškumo principui;

                  8.

                  atsižvelgdamas į Audito Rūmų ataskaitą nustato, kad iš asignavimų, perkeltų iš 2010 m., kurie siekia 2,5 mln. EUR, 0,7 mln. EUR (27,5 %) panaikinti 2011 m.; ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes didelis panaikinimų lygis rodo biudžeto planavimo ir įgyvendinimo trūkumus ir tai prieštarauja biudžeto metinio periodiškumo principui;

                  9.

                  atsižvelgdamas į MVA pažymi, kad panaudota 96,74 % įsipareigojimų asignavimų; be to, pažymi, kad panaudota 75,21 % (6 273 389 EUR) mokėjimų asignavimų;

         Lėšų perkėlimai

                  10.

                  atsižvelgdamas į Audito Rūmų ataskaitą pažymi, kad 2011 m. Koledžas atliko 38 biudžeto perkėlimus, kurių suma siekia 1,8 mln. EUR; laikosi nuomonės, kad reikia toliau griežtinti biudžeto planavimo ir biudžeto vykdymo procedūras, ir ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes jis rodo biudžeto planavimo trūkumus ir prieštarauja konkretumo principui;

         Viešųjų pirkimų procedūros

                  11.

                  atsižvelgdamas į MVA sprendžia, kad 2011 m. buvo toliau dedamos pastangos siekiant pagerinti Koledžo viešuosius pirkimus ir kad 2011 m. iš viso užbaigta 40 viešųjų pirkimų procedūrų, o 2011 m. gruodžio 31 d. viena viešųjų pirkimų procedūra dar buvo nebaigta;

         Vidaus auditas

                  12.

                  atsižvelgdamas į MVA (10) sprendžia, kad Koledžas ėmėsi priemonių racionalizuoti savo vidaus kontrolę ir priėmė 16 vidaus kontrolės standartų, o 2011 m. rugpjūčio mėn. įdarbino vidaus kontrolės pareigūną; palankiai vertina atitikties vertinimo apžvalgą, susijusią su 16 vidaus kontrolės standartų įgyvendinimo lygiu, kuri atlikta ketvirtąjį 2011 m. trimestrą ir kuri parodė, kad apskritai Koledžas atitiko vidaus kontrolės standartų reikalavimus;

                  13.

                  atsižvelgdamas į MVA pažymi, kad Vidaus audito grupė pradėjo veikti 2011 m.; džiaugiasi, kad 2011 m. Koledže atlikti trys pagrindiniai auditai: du išorės auditai, kuriuos atliko Audito Rūmai, ir vienas vidaus auditas, kurį atliko Komisijos VAT;

         Įdarbinimo procedūros

                  14.

                  pažymi, kad Audito Rūmų ataskaitoje nurodoma, jog Koledžas turi pagerinti įdarbinimo procedūrų skaidrumą; ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą; atsižvelgdamas į Koledžo suteiktą informaciją pažymi, kad, siekiant užtikrinti dokumentacijos skaidrumą ir aiškumą, 2012 m. birželio mėn. persvarstyti kiekvieno įdarbinimo procedūrų etapo dokumentacijos standartai ir pavyzdžiai; mano, kad kai kurios Tarnybos nuostatų nuostatos gali užkrauti didelę administracinę naštą; todėl ragina Komisiją sudaryti sąlygas tam tikro lygio supaprastinimui pagal Tarnybos nuostatų 110 straipsnį, susijusį su agentūromis;

                  15.

                  pažymi, kad 2011 m. užbaigta 10 įdarbinimo procedūrų ir kad tų metų pabaigoje, 2011 m. gruodžio 15 d. išvykus vienam darbuotojui (iki tol buvo tik dvi laisvos darbo vietos), Koledže dirbo 23 iš 26 laikinųjų darbuotojų, numatytų etatų plane; be to, pažymi, kad visą Koledžo personalą sudaro 38 darbuotojai ir penki komandiruoti nacionaliniai ekspertai;

         Veikla

                  16.

                  palankiai vertina Koledžo pastangas nedidinant biudžeto gerinti savo veiklos efektyvumą ir pasiektus rezultatus; be to, teigiamai vertina tai, kad Koledžas visapusiškai atsižvelgė į Parlamento prašymus ir esamus su biudžetu susijusius iššūkius radikaliai sumažindamas valdymo išlaidas;

                  17.

                  teigiamai vertina Koledžo pastangas siekiant supaprastinti ir pagerinti Koledžo valdymo veiksmingumą, pvz., įgyvendinant priemones, kuriomis išformuojami komitetai ir sumažinamas valdybos posėdžių per metus skaičius, kad dėmesys iš esmės būtų sutelkiamas į politikos formavimą ir sprendimų priėmimo procesą strateginiu ir ilgalaikiu lygiu;

                  18.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (11) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 23.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 256, 2005 10 1, p. 63.

         (5)  OL L 357, 2002 12 31, p. 72.

         (6)  OL L 320, 2010 12 7, p. 11.

         (7)  OL L 250, 2011 9 27, p. 260.

         (8)  OL L 313, 2011 11 26, p. 17.

         (9)  OL L 286, 2012 10 17, p. 156.

         (10)  2011 m. metinė veiklos ataskaita, p. 14.

         (11)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2011/739/: 2011 m. spalio 20 d. Tarybos sprendimas dėl Europos Sąjungos, Šveicarijos Konfederacijos ir Lichtenšteino Kunigaikštystės susitarimo, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei, sudarymo#Europos Sąjungos, Šveicarijos Konfederacijos ir Lichtenšteino Kunigaikštystės susitarimas, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštyste

text:
16.11.2011

               LT

               Europos Sąjungos oficialusis leidinys

               L 297/48

         TARYBOS SPRENDIMAS
   2011 m. spalio 20 d.
   dėl Europos Sąjungos, Šveicarijos Konfederacijos ir Lichtenšteino Kunigaikštystės susitarimo, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei, sudarymo
   (2011/739/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2002 m. birželio 1 d. įsigaliojo Europos bendrijos ir Šveicarijos Konfederacijos susitarimas dėl prekybos žemės ūkio produktais (2) (toliau – Žemės ūkio susitarimas);

               (2)

               2007 m. spalio 13 d. įsigaliojo Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei (3) (toliau – Papildomas susitarimas);

               (3)

               Komisija Europos Sąjungos vardu derėjosi dėl Europos Sąjungos ir Šveicarijos Konfederacijos susitarimo dėl žemės ūkio produktų ir maisto produktų kilmės vietos nuorodų ir geografinių nuorodų apsaugos, kuriuo iš dalies keičiamas Žemės ūkio susitarimas į jį įtraukiant naują 12 priedą;

               (4)

               Europos Sąjunga, Lichtenšteino Kunigaikštystė ir Šveicarijos Konfederacija susitarė taip pat iš dalies pakeisti Papildomą susitarimą, kad būtų užtikrinta kilmės vietos nuorodų ir geografinių nuorodų apsauga;

               (5)

               Europos Sąjungos, Šveicarijos Konfederacijos ir Lichtenšteino Kunigaikštystės susitarimas, kuriuo iš dalies keičiamas Papildomas susitarimas (toliau – Susitarimas), turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos, Šveicarijos Konfederacijos ir Lichtenšteino Kunigaikštystės susitarimas, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei (toliau – Susitarimas), patvirtinamas Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį, įgaliotą deponuoti Sąjungos vardu Susitarimo 3 straipsnyje numatytą patvirtinimo dokumentą įpareigojant Sąjungą laikytis Susitarimo.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 20 d.

            Tarybos vardu

            Pirmininkas

         M. SAWICKI

      (1)  2011 m. birželio 24 d. pritarimas (dar nepaskelbtas Oficialiajame leidinyje).

      (2)  OL L 114, 2002 4 30, p. 132.

      (3)  OL L 270, 2007 10 13, p. 6.

      Europos Sąjungos, Šveicarijos Konfederacijos ir Lichtenšteino Kunigaikštystės
      SUSITARIMAS,
      kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštyste
      EUROPOS SĄJUNGA (toliau – Sąjunga),
      ŠVEICARIJOS KONFEDERACIJA (toliau – Šveicarija) ir
      LICHTENŠTEINO KUNIGAIKŠTYSTĖ (toliau – Lichtenšteinas),
      toliau – Šalys,
      įsipareigodamos skatinti darnią kilmės vietos nuorodų ir geografinių nuorodų (toliau – geografinės nuorodos) sistemos plėtrą, taip pat užtikrinti jų apsaugą pagal Europos bendrijos ir Šveicarijos Konfederacijos susitarimą dėl prekybos žemės ūkio produktais (toliau – Žemės ūkio susitarimas) ir taip sudaryti palankesnes abipusių prekybos Šalių kilmės žemės ūkio produktais ir maisto produktais, kurie pagal atitinkamos Šalies teisės aktus ženklinami geografine nuoroda, srautų sąlygas ir reguliariai atnaujinti šiuo Susitarimu saugomų geografinių nuorodų sąrašą,
      kadangi:

                  (1)

                  Šveicarijos teisės aktai dėl žemės ūkio produktų ir maisto produktų geografinių nuorodų yra taikomi Lichtenšteinui;

                  (2)

                  į Šveicarijos nacionalinio registro geografines nuorodas gali būti įtraukiami Lichtenšteino teritorijos geografiniai pavadinimai, o į šių geografinių nuorodų geografinę vietovę gali būti įtraukta Lichtenšteino teritorija;

                  (3)

                  pagal Europos bendrijos, Šveicarijos Konfederacijos ir Lichtenšteino Kunigaikštystės papildomą susitarimą, numatantį Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei (toliau – Papildomas susitarimas), Žemės ūkio susitarimas taikomas ir Lichtenšteinui;

                  (4)

                  pagal Papildomą susitarimą Lichtenšteino produktai laikomi Šveicarijos kilmės produktais;

                  (5)

                  papildomas susitarimas turėtų būti iš dalies pakeistas, kad į Žemės ūkio susitarimą įtrauktas naujas priedas dėl Šveicarijos ir Sąjungos žemės ūkio produktų ir maisto produktų geografinių nuorodų ir kilmės vietos nuorodų apsaugos būtų taikomas ir Lichtenšteinui,

            SUSITARĖ:
      1 straipsnis
      Pakeitimai
      Papildomas susitarimas iš dalies keičiamas taip:

                  1.

                  1 straipsnio 2 dalis pakeičiama taip:
                  „Su Lichtenšteinu susiję Žemės ūkio susitarimo 4–12 priedų pakeitimai pateikiami šio susitarimo (toliau – Papildomas susitarimas) priede, kuris yra neatskiriama susitarimo dalis.“.

                  2.

                  Priedo antraštinė dalis „Žemės ūkio susitarimo 4–11 priedų pataisymai ir (arba) papildymai“ pakeičiama taip:

                  3.

                  Minėta antraštinė dalis papildoma šia dalimi:
                  „12 priedas Žemės ūkio produktų bei maisto produktų kilmės vietos nuorodų ir geografinių nuorodų apsauga
                  Šių pagal 12 priedo 1 priedėlį saugomų Šveicarijos geografinių nuorodų geografinė vietovė apima ir Lichtenšteino teritoriją:

                              —

                                 Rheintaler Ribel / Türggen Ribel (SKVN)

                              —

                                 St. Galler Bratwurst / St. Galler Kalbsbratwurst (SGN).“.

            2 straipsnis
      Kalbinės versijos
      Šis susitarimas sudaromas trimis egzemplioriais airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, visi tekstai yra autentiški.
      3 straipsnis
      Įsigaliojimas
      1.   Šį Susitarimą Šalys ratifikuoja arba patvirtina laikydamosi savo vidaus procedūrų.
      2.   Šalys viena kitai praneša apie šių procedūrų užbaigimą.
      3.   Šis susitarimas įsigalioja Europos Sąjungos ir Šveicarijos Konfederacijos susitarimo dėl žemės ūkio produktų bei maisto produktų kilmės vietos nuorodų ir geografinių nuorodų apsaugos, kuriuo iš dalies keičiamas Europos bendrijos ir Šveicarijos Konfederacijos susitarimas dėl prekybos žemės ūkio produktais, įsigaliojimo dieną.

         Съставено в Брюксел на седемнадесети май две хиляди и единадесета година.
         Hecho en Bruselas, el diecisiete de mayo de dos mil once.
         V Bruselu dne sedmnáctého května dva tisíce jedenáct.
         Udfærdiget i Bruxelles den syttende maj to tusind og elleve.
         Geschehen zu Brüssel am siebzehnten Mai zweitausendelf.
         Kahe tuhande üheteistkümnenda aasta maikuu seitsmeteistkümnendal päeval Brüsselis.
         Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
         Done at Brussels on the seventeenth day of May in the year two thousand and eleven.
         Fait à Bruxelles, le dix-sept mai deux mille onze.
         Fatto a Bruxelles, addì diciassette maggio duemilaundici.
         Briselē, divi tūkstoši vienpadsmitā gada septiņpadsmitajā maijā.
         Priimta du tūkstančiai vienuoliktų metų gegužės septynioliktą dieną Briuselyje.
         Kelt Brüsszelben, a kétezer-tizenegyedik év május tizenhetedik napján.
         Magħmul fi Brussell, fis-sbatax-il jum ta' Mejju tas-sena elfejn u ħdax.
         Gedaan te Brussel, de zeventiende mei tweeduizend elf.
         Sporządzono w Brukseli dnia siedemnastego maja roku dwa tysiące jedenastego.
         Feito em Bruxelas, em dezassete de Maio de dois mil e onze.
         Întocmit la Bruxelles la șaptesprezece mai două mii unsprezece.
         V Bruseli dňa sedemnásteho mája dvetisícjedenásť.
         V Bruslju, dne sedemnajstega maja leta dva tisoč enojst.
         Tehty Brysselissä seitsemäntenätoista päivänä toukokuuta vuonna kaksituhattayksitoista.
         Som skedde i Bryssel den sjuttonde maj tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisse
            Per la Confederazione svizzera
            Šveices Konfederācijas vārdā –
            Šveicarijos Konfederacijos vardu
            A Svájci Államszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suíça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лихтенщайн
            Por el Principado de Liechtenstein
            Za Lichtenštejnské knížectví
            For Fyrstendommet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για το Πριγκιπάτο του Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā –
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta' Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein